Täna, 5. juuli õhtul kell 21.30 saabus Õllesummeri korraldajale teade The Cranberries' e managementilt, milles teatakse, et suure kahetsusega peab artist tühistama kõik lähiaaja esinemised. Põhjuseks on The  Cranberries' e laulja Dolores O' Riordani isa kriitiline terviseseisund.    Õllesummeri korraldaja on hetkel pidevas ühenduses nii artisti managementi kui The Cranberries' e tuuri agendiga, otsides võimalikku asendust 8. juuli pealava kontserdile. Esialgu räägitakse läbi nii The Cranberries' e võimaliku uue kuupäeva suhtes, kui otsitakse paralleelselt uut välisesinejat.    Korraldaja ostab soovijatelt tagasi Piletilevist ostetud reedesed The Cranberriese kontserdi piletid alates 11.  juulist. Sama pilet kehtib ka kõikidel festivali päevadel päevapiletina.    The Cranberries ja Õllesummeri korraldaja vabandab kõikide fännide ees.    Õllesummeri korraldaja hoiab külastajaid meedia vahendusel kursis sündmuste arengutega.